Diari Oficial de la Generalitat Valenciana


Sumari del DOGV 9374, del 04-07-2022 (2022/6191)

RESOLUCIÓ de 21 de juny de 2022, de la directora general de Política Agrària Comuna, per la qual es concedeixen les ajudes previstes en l'Ordre 31/2017, de 29 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6191


Data del document
:   21-06-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 21 de juny de 2022, de la directora general de Política Agrària Comuna, per la qual es concedeixen les ajudes previstes en l'Ordre 31/2017, de 29 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020. [2022/6191]  
Vista l'Ordre 31/2017, de 29 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020.  
Vista la Resolució de 17 de desembre de 2021, del director de l'Agència Valenciana de Foment i Garantia Agrària (DOGV 9240, 22.12.2021), per la qual es convoquen aquestes ajudes, així com l'import màxim a concedir en cada anualitat.  
Vista la Resolució de 26 de maig de 2022, del director de l'Agència Valenciana de Foment i Garantia Agrària, per la qual es publica l'ampliació de crèdit disponible per a la concessió de les ajudes per a la formació i adquisició de competències per a activitats agroalimentàries en el marc del Programa de desenvolupament rural de la Comunitat Valenciana 2014-2020 (DOGV 9353, 02.06.2022).  
Vista la Resolució de 2 de juny de 2022, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la realització i justificació de les actuacions contingudes en els programes formatius, corresponents a la fase d'execució I, de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020 (DOGV 9358, 09.06.2022).  
  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la Comissió de Valoració prevista en la base desena de l'annex I de l'Ordre 31/2017, de 29 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020, havent-se observat en tots els seus tràmits el procediment establit, i d'acord amb l'informe emés per aquesta comissió de valoració en data 2 de juny de 2022.  
Vista la proposta de resolució definitiva formulada per la persona titular de la subdirecció general competent en matèria de formació agroalimentària, resolc:  
  
Primer. Concessió de les ajudes  
1. Aprovar la concessió de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020, a les entitats, i pels imports i anualitats, relacionades en l'annex II d'aquesta resolució  
2. Aquestes ajudes tenen com a objecte subvencionar els programes formatius i d'adquisició de competències presentats. En concret els costos d'organització, costos de prestació de les activitats de formació professional i adquisició de competències, despeses de viatge i allotjament, i dietes dels participants. Tot això de conformitat amb el que es disposa en l'annex II de l'Ordre 31/2017, de 29 de novembre.  
3. Aquestes ajudes estan cofinançades per les següents administracions públiques i en els percentatges següents: 53 % Unió Europea (FEADER), 8,86 % Ministeri d'Agricultura, Pesca i Alimentació (MAPA), i 38,14 % Conselleria d'Agricultura, Desenvolupament Rural, Emergència Climàtica i Transició Ecològica.  
4. S'estableixen les següents dates límit per a la presentació de la sol·licitud de pagament i justificació de les activitats desenvolupades:  
Fase/Anualitat I. (2022): el 15 d'octubre de 2022 per a les activitats realitzades des de la data de notificació de la concessió.  
Fase/Anualitat II. (2023): el 30 de juny de 2023 per a les activitats desenvolupades des de la data anterior.  
Fase/Anualitat III. (2024): el 30 de gener de 2024 per a les activitats realitzades fins a aquesta data.  
5. Els beneficiaris de les ajudes hauran de complir amb les obligacions establides en l'Ordre 31/2017, de 29 de novembre, i en la resta de normativa d'aplicació.  
  
Segon. Denegació de les ajudes  
Denegar les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020, a les entitats, i pels motius, relacionats en l'annex I d'aquesta resolució.  
  
  
Tercer. Recursos  
Aquesta resolució posa fi a la via administrativa i en contra pot interposar-s'hi potestativament recurs de reposició davant del director de l'Agència Valenciana de Foment i Garantia Agrària, en el termini d'un mes comptat des de l'endemà de la seua publicació o notificació, o directament recurs contenciós administratiu davant dels jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 46.1 de la Llei reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
  
València, 21 de juny de 2022.- La directora general de Política Agrària Comuna (p. d. Acuerdo 26.04.2012; DOGV 6809, 03.07.2012): María Teresa Cháfer Nácher.